Rikunarita-ORG/Wikinium huggingface dataset:
# Salon (საიტი)

|  |
| --- |
|  საიტის ლოგო |
| კომერციულობა |
კი |
| საიტის ტიპი |
სიახლეების საიტი |
| რეგისტრაცია |
არჩევითი |
| ხელმისაწვდომი ენა |
ინგლისური |
| შემქნელი |
დევიდ ტოლბოტი |
| გაეშვა |
18 აპრილი, 1995 (1995-04-18) |
| Alexa-ს რეიტინგი |  2,744 (2017) |
| ამჟამინდელი სტატუსი |
აქტიური |

Salon — ამერიკული სიახლეების და შეხედულებების საიტი, შექმნილი დევიდ ტოლბოტის მიერ 1995 წელს. ამჟამად მას ფლობს Salon Media Group. საიტის მთავარი თემებია აშშ-ის პოლიტიკა, კულტურა და პოლიტიკურად პროგრესული ლიბერალური ან მემარცხენე აქტივისტების მიმდინარე მოღვაწეობა.

*Salon*-ის შტაბ-ბინა მდებარეობს სან-ფრანცისკოში (კალიფორნია), მარკეტ-სტრიტის 870-ში.

## რესურსები ინტერნეტში

* ოფიციალური საიტი

## სქოლიო
# ბანი (ინტერნეტი)

ბანჰამერი
**ბანი** (ინგლ. ban, /bæn/ — შეზღუდვა, კანონგარეშედ გამოცხადება) — ინტერნეტში მომხმარებლის კონტროლისათვის მიღებული ერთ–ერთი საშუალება.

როგორც წესი, ბანი წარმოადგენს მომხმარებლისათვის რომელიმე უფლების ჩამორთმევას ან შეზღუდვას. (მაგ: ახალი შეტყობინების შექმნა/გაგზავნა, ვებ–ფორუმში ახალი თემის შექმნა, შეტყობინების გაგზავნა ჩათში, ბლოგის კომენტირება და სხვ.) ეს შესაძლებლობები გააჩნიათ ინტერნეტ–საიტებს სპამების, ვანდალების, და სხვა პირებისაგან დაცვის მიზნით, რომელნიც ზიანს აყენებენ სერვისის პროდუქტს.

ბანი, ჩვეულებრივ, მოქმედებს ერთი ვებ–საიტის ფარგლებში. შეზღუდული მოქმედებების წრე, რომელიც ვრცელდება არასასურველ მომხმარებელზე, განისაზღვრება საიტის მფლობელისგან. როგორც წესი, საიტის სტუმარს წინასწარ ეძლევა გაფრთხილება – რა მოქმედებებმა შეიძლება გამოიწვიოს ბანის დადება. ჩვეულებრივ, ეს შეთანხმება შეიცავს საიტის გამოყენების შეთანხმებას, რომელიც ეძლევა მომხმარებელს წასაკითხად და გასაგებად. ტერმინები „ბანი“ და „ბანერი“ არ არის ურთიერთდაკავშირებული ცნებები.

არსებობს დროებითი და მუდმივი ბანი. მომხმარებლისთვის ბანის დადება განისაზღვრება მისი პროფილის ანგარიშით ან მისი IP-მისამართით.

ბანი წარმოადგენს სასჯელის „მკაცრ ზომას“ და შესაძლოა, გამოყენებულ იქნას, როგორც არასასიამოვნო საშუალება ან თავდაცვითი ღონისძიება, მეპატრონის მიერ აგრესიულ მომხმარებელთან ბრძოლისათვის. შედეგად, ბანის დადება შესაძლოა გახდეს მთელი რიგი კონფლიქტებისა და ვანდალიზმის პროვოცირების ან ბოტების ომის მიზეზი ან თვით რესურსის საერთოდ გაუქმების ან საფუძვლიანი დაზიანების მიზნით შურისძიების მიზეზიც კი.

## სიტყვის წარმოშობის ისტორია

ძველ დროში სიტყვა „ბანი“ აღნიშნავდა (რეჩ პოსპოლიტა) სასამართლოს გადაწყვეტილების საფუძველზე სამეფოდან განდევნას.

ბროკჰაუზისა და ეფრონის ენციკლოპედიური ლექსიკონის მიხედვით, სიტყვა „ბანიცია“ ძველ პოლონურ სამართალში ეწოდებოდა ზოგიერთი ან ყველა უფლების შეზღუდვას სახელმწიფო დამნაშავისათვის. არსებობდა ორი სახის ბანიცია: სამუდამო ან დროებითი. პირველი ემსახურებოდა ხელისუფლების დაუმორჩილებლობის ან ყაჩაღობის აღკვეთას. მუდმივი ბანიცია ანუ ყველა უფლების ჩამორთმევა, უფლებას აძლევდა ნებისნიერ ხელისუფალს მის იურისდიქციაში მყოფი ნებისმიერი ბანიციანტი სიკვდილით დაესაჯა. ასე დაიღუპა, მაგალითად, ცნობილი გმირი სამუილ ზბოროისკი. მეორე სახის ბანიციის მფლობელს აჩერებდნენ ციხეში მანამდე, სანამ ის არ დააკმაყოფილებდა მოსარჩელის მოთხოვნებს. ბანიციანტებს ჰქონდათ აპელაციის (გასაჩივრების) უფლება უმაღლეს სასამართლოში ან მეფესთან, რის შემდეგ დამნაშავე, შესაძლოა, გათავისუფლებულიყო სასჯელისგან.

## ბანჰამერი

ბანჰამერი ინგლისური სიტყვაა და ნიშნავს „შეზღუდვის ჩაქუჩს“. ბანისათვის იგი ასოცირდება სერიოზულ გაფრთხილებასთან.

ფანტაზიის ჟანრის კომპიუტერულ–როლურ თამაშში „მოროვინდი“ ნამდვილად არსებობს იარაღი სახელწოდებით ბანჰამერი. კომპიუტერულ თამაშებში, რასაკვირველია, ეს იარაღი მხოლოდ ხუმრობას წარმოადგენს. მას აქვს უროს სახე წარწერით „BAN“.

## იხილეთ აგრეთვე

* პოსტი
* ბანი
* ჩათი
* ვებ–სერვისი
* ჰოსტინგი
* დომენი
* სერვერი

## რესურსები ინტერნეტში

* როგორ ხდება ბანის გამოყენება? დაარქივებული 2016-11-22 საიტზე Wayback Machine.
# კენედის კოსმოსური ცენტრი

| კენედის კოსმოსური ცენტრი |
| --- |
|  |
| ﻿ / ﻿ |
| დაარსდა | 7 მარტი, 1962  წ. |
| ქვეყანა |  ამერიკის შეერთებული შტატები |
| მდებარეობა | ბრევარდის ოლქი |
| ოფიციალური საიტი |  |
| Wikimedia | © OpenStreetMap |
| **კენედის კოსმოსური ცენტრი**  ვიკისაწყობში |

**ჯონ კენედის სახელობის კოსმოსური ცენტრი** (ინგლ. John F. Kennedy Space Center) — NASA-ს, აერონავტიკისა და კოსმოსური სივრცის კვლევის ნაციონალური სამმართველო) ერთ-ერთი უმსხვილესი საკვლევი ცენტრი. ის კანავერალის კონცხზე, ფლორიდის აღმოსავლეთ სანაპიროზე მდებარეობს. 1959 წლამდე, სანამ კოსმოსური ფრენები დაიწყებოდა, აქ სამხედრო-სარაკეტო პოლიგონი იყო.

პირველი ასტრონავტები კოსმოსში 1961 წელს გაფრინდნენ. 1969 წელს ხომალდმა „აპოლო 11“-მა ასტრონავტები მთვარეზე პირველად დასვა. მრავალჯერადი გამოყენების კოსმოსური ხომალდი კი კოსმოსში პირველად 1981 წელს გაუშვეს. ამ ხომალდს აქვს ორბიტული აპარატი, სარაკეტო დამაჩქარებლები და ჩამოსაგდები საწვავი ავზი.

## რესურსები ინტერნეტში

* ოფიციალური საიტი
* KSC Visitor Complex Web site
* Streaming audio of KSC radio communications
* Astronauts Memorial Foundation Web site
* "America's Space Program: Exploring a New Frontier", a National Park Service Teaching with Historic Places lesson plan
* "Aviation: From Sand Dunes to Sonic Booms", a National Park Service *Discover Our Shared Heritage* travel itinerary
* A Field Guide to American Spacecraft
* Documentary of the U.S. Space Program დაარქივებული March 5, 2016, საიტზე Wayback Machine.  in Florida
# ელი გოლდინგი

| ელი გოლდინგი |
| --- |
|  ელი გოლდინგი 2017 წელს |
| ბიოგრაფია |
| ნამდვილი სახელი |
Elena Jane Goulding |
| დაბ. თარიღი |
30 დეკემბერი, 1986 (1986-12-30) |
| დაბ. ადგილი |
გაერთიანებული სამეფო |
| ინსტრუმენტ(ებ)ი |
გიტარა, ფორტეპიანო, მანდოლინა, ბას-გიტარა, კლარნეტი |
| აქტიური |
2008-დან დღემდე |
| ხელმოწერა |  |
| საიტი | elliegoulding.com |
| **ელი გოლდინგი** ვიკისაწყობში |

**ელენა ჯეინ გოლდინგი** (ინგლ. Elena Jane Goulding, დ.30 დეკემბერი, 1986, გაერთიანებული სამეფო) ცნობილი, როგორც **ელი გოლდინგი** (ინგლ. Ellie Goulding) — ინგლისელი მომღერალი და კომპოზიტორი.

## პირადი ცხოვრება

2010 წელს ელი გოლდინგი ურთიერთობაში იყო BBC რადიო 1-ის დიჯეისთან, გრეგ ჯეიმსთან. ის ასევე ლისის ახლო მეგობარია.

2012 წელს ელიმ განაცხადა ბროსტეპ-მუსიკოსთან, Skrillex-თან ურთიერთობაზე. მათი ურთიერთობა დიდხანს არ გაგრძელებულა, რადგანაც სსხვადასხვა კონტინენტზე ცხოვრება და დატვირთული სამუსიკო კარიერა მათ შეხვედრის საშუალებას არ აძლევდა.

## რესურსები ინტერნეტში

* შეგიძლიათ იხილოთ მედიაფაილები თემაზე **„ელი გოლდინგი“** ვიკისაწყობში.
* ოფიციალური საიტი
* ელი გოლდინგი AllMusic-ზე
* ელი გოლდინგი კინოფილმების ინტერნეტ-მონაცემთა ბაზაში

## სქოლიო
# სივალიკის მთები

| სივალიკის მთები
  |
| --- |
|  სივალიკის მთები |
| კოორდინატები: ﻿ / ﻿  |
| **ქვეყანა** |  ინდოეთი  ნეპალი
 |
| **უმაღლესი წერტილი** | ჩაური
 |
| **სიმაღლე** | 3647 მ
 |
| **სიგრძე** | 1700 კმ |
| **სიგანე** | 50 კმ
 |
|  |

**სივალიკი**, **ჩურიის მთები**, **ჰიმალაისწინეთი** (ჰინ. शिवालिक) — ჰიმალაის მთისწინეთის სამხრეთი კიდე ინდოეთსა და ნეპალში. გაწოლილია პირ-პანჯალისა და მაჰაბჰარატის ქედებს შორის. მკვეთრად არის ამაღლებული ინდ-განგის ვაკეზე. წარმოადგენს პარალელური ქედებისა და სერების მთაგრეხილს. სივალიკს მიაკუთვნებენ აგრეთვე ჰიმალაის გეოლოგიურად მსგავს მთისწინეთს ასამაში. გადაჭიმულია დაახლოებით 1700 კმ-ზე, სიგანე 8–50 კმ. აბსოლუტური სიმაღლე 3647 მ (მთა ჩაური). აგებულია დისლოცირებული მოლასებით, ჰიმალაისგან გამოყოფილია რღვევის ხაზით. კალთები ღრმად არის დასერილი. სამხრეთ კალთის დასავლეთ ნაწილში იცის სელური ღვარები, ხოლო სამხრეთი კალთის აღმოსავლეთ ძირში დაჭაობებული ჯუნგლებია ანუ ტერაი. კალთები შემოსილია ტროპიკული ფოთოლმცვივანი ტყით. გაშენებულია ჩაის პლანტაციები. სივალიკის მთების ფარგლებშია ჯიმ კორბეტის ეროვნული პარკი.

## რესურსები ინტერნეტში

* სივალიკის მთები — სტატია დიდი რუსული ენციკლოპედიიდან (რუსული)
* სივალიკის მთები — სტატია ენციკლოპედია ბრიტანიკიდან (ინგლისური)
# კრაიტი

| კრაიტი |
| --- |
|  ლენტისებრი კრაიტი ანუ პამა (Bungarus fasciatus) |
| მეცნიერული კლასიფიკაცია |
|

|  |  |
| --- | --- |
| სამეფო:  |
ცხოველები |
| ტიპი:  |
ქორდიანები |
| კლასი:  |
ქვეწარმავლები |
| რიგი:  |
ქერცლიანები |
| ქვერიგი:  |
გველები |
| ოჯახი:  |
ასპიტისებრნი |
| გვარი:  | **კრაიტი** |

 |
| ლათინური სახელი |
|
Bungarus |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  **სისტემატიკა ვიკისახეობებში** |  **სურათები ვიკისაწყობში** |

|  |  |
| --- | --- |
| ITIS   | 700207 |
| NCBI   | 8612 |
| EOL   | 35566 |

 |

 |

**კრაიტი** ანუ ბუნგარები (ლათ. Bungarus) — შხამიანი გველების გვარი ასპიტისებრთა ოჯახისა. ხერხემლის გასწვრივ მოზრდილი ქერცლები გასდევს. გვარში 12 სახეობაა. გავრცელებულნი არიან სამხრეთ-აღმოსავლეთ ირანიდან, ინდოეთის გავლით, სამხრეთ-აღმოსავლეთ აზიაში მალაის არქიპელაგამდე. საშუალო ზომის გველები (1,5 მ-მდე), მომრგვალო, ბლაგვი თავით. სხეული ბოლოვდება მოკლე კუდით. ზურგის გასწვრივ გააჩნიათ კილი, რომელიც წარმოქმნილია ექვსკუთხა ქერცლებისაგან. შხამიანი კბილები არც თუ ისე დიდი აქვთ. მათ შემდეგ გააჩნიათ 1-3 კბილი. ყველა სახეობა ეწევა ღამის ცხოვრებას. დღის განმავლობაში იმალებიან. ხშირად ეწევიან მთხრელ ცხოვრების წესს. ამ მხრივ წარმოადგენენ გარდამავალ რგოლს კობრებსა და მთხრელ ფორმებს შორის. საკვებს შეადგენს: პატარა გველები, ხვლიკები, წვრილი ხერხემლიანები. შხამს გააჩნია ნეირო-ტოქსიური მოქმედება. კვერცხმდები ფორმებია. მდედრი იცავს კვერცხებს გამოჩეკვამდე.

## ლიტერატურა

* *მუსხელიშვილი თ.*, ქართული საბჭოთა ენციკლოპედია, ტ. 6, თბ., 1983. — გვ. 12.
# შვიდი თავისუფალი ხელოვნება

**შვიდი თავისუფალი ხელოვნება** (ლათ. septem artes liberales, იშვიათად გამოიყენება აგრეთვე studia liberalia) წარმოადგენს ანტიკურ ხანაში შექმნილ კანონს შვიდი სასწავლო დისციპლინისა, რომელთა დაუფლება, მაშინდელი წარმოდგენის თანახმად, „თავისუფალ ადამიანს ეგებოდა /საკუთარი თავის/ გასანათლებლად“. შუა საუკუნეებში *studia liberalia*-ს დაუფლებას თეოლოგიური, საიურისპრუდენციო და სამედიცინო დარგების შესწავლისათვის საჭირო აუცილებელ წინაპირობად მიიჩნევდნენ.

## რესურსები ინტერნეტში

* მარციანუს კაპელა (Martianus Capella), De nuptiis Philologiae et Mercurii: ელექტრონული ტექსტი წიგნი IX-ისა: 'De harmonia' (ჰარმონიის შესახებ).
* კასიოდორე (Cassiodor), Institutiones, lib. II დაარქივებული 2009-03-02 საიტზე Wayback Machine.
* ისიდორე სევილიელი (Isidor von Sevilla), Etymologiae
* ჰუგო ფონ სანქტ. ვიქტორ (Hugo von St. Viktor), Didascalicon
* ბანიორეჯიოელი ბონავენტურა (Bonaventura von Bagnoregio), De reductione artium ad theologiam დაარქივებული 2009-09-10 საიტზე Wayback Machine.
* ფრანჩესკო მაუროლიკო (Francesco Maurolico) (1494-1575), De sphaera, თავი 'De scientiarum divisione' (მეცნიერებათა დაყოფისათვის).
* ტეცურო შიმიცუ (Tetsuro Shimizu), დაარქივებული 2009-08-15 საიტზე Wayback Machine.  Alcuin's Theory of Signification and System of Philosophy [ DIDASCALIA დაარქივებული 2009-08-22 საიტზე Wayback Machine. -დან 1 (1995), გვ.15-56
* მუსიკის მნიშვნელობა კვადრივიუმში, მუსიკა და შუა საუკუნეების თავისუფალი ხელოვნება დაარქივებული 2009-04-17 საიტზე Wayback Machine. .
# აიშვარია რაი

| აიშვარია რაი |
| --- |
|  აიშვარია რაი 2017 წელს |
| დაბადების სახელი | აიშვარია კრიშნარაი რაი |
| დაბადების თარიღი |
1 ნოემბერი, 1973 (1973-11-01) კარნატაკა, მანგალური,  ინდოეთი |
| საქმიანობა |
მსახიობი, მოდელი |
| აქტიური |
1991–დღემდე |
| მეუღლე(ები) |
აბჰიშეკ ბაჩანი (დ. 2007) |

**აიშვარია რაი** (ტულუ: ಐಶ್ವರ್ಯ ರೈ; დ. 1 ნოემბერი 1973, მანგალური, კარნატაკა, ინდოეთი) — ინდოელი მსახიობი და ფოტომოდელი. სილამაზის კონკურსის „მის მსოფლიო“ 1994-ის გამარჯვებული. დამთავრებული აქვს მუმბაის უნივერსიტეტი. 2007 წელს რაი დაქორწინდა ინდოელ მსახიობ აბჰიშეკ ბაჩანიზე. ჰყავს 1 შვილი.

## რესურსები ინტერნეტში

* აიშვარია რაი კინოფილმების ინტერნეტ-მონაცემთა ბაზაში
* აიშვარია რაი დაარქივებული 2009-02-02 საიტზე Wayback Machine.
# დემო (მუსიკა)

სიმღერის **დემო** ან **დემო ვერსია** (სიტყვა "დემონსტრაციის" შემოკლებული ფორმა) არის ჩანაწერი, რომელიც უფრო განხილვისთვისაა, ვიდრე გამოსაშვებად გამზადებული. დემოს საშუალებით მუსიკოსები აჯამებენ თავიანთ იდეებს კასეტაზე ან დისკზე და ამ იდეებს მაგალითის სახით ხმისჩამწერ ლეიბლებს, პროდიუსერებს ან სხვა არტისტებს სთავაზობენ. მომღერლები დემოებს ხშირად ნაუცბადევი მონახაზებისთვის იყენებენ - იმისთვის, რომ გაუზიარონ ისინი თანაგუნდელებს ან არანჟირების ავტორებს; სხვა შემთხვევებში, კომპოზიტორს შეუძლია გააკეთოს დემო ჩანაწერი და გაუგზავნოს იგი შემსრულებელს იმ იმედით, რომ მისი სიმღერის პროფესიული ჩანაწერი გაკეთდება ან მუსიკის მწარმოებელს შეიძლება დასჭირდეს სახელდახელო ჩანაწერი გამოქვეყნებისთვის ან საავტორო უფლებების მოსაპოვებლად.
# ობიექტზე ორიენტირებული პროგრამირება

**ობიექტზე ორიენტირებული პროგრამირება,ოოპ** (ინგლისურენოვანი შემოკლებით **OOP**) — პროგრამირების პარადიგმა, რომელისთვისაც ცენტრალურია არა მოქმედების, არამედ *ობიექტის* ცნება. ობიექტი შეიცავს ინფორმაციას, რომელიც ინახება ველებში (ასევე ცნობილ ატრიბუტებად); კოდი წარმოდგენილია მეთოდების ან პროცედურების სახით. ობიექტებს აქვთ უნარი შეცვალონ ინფორმაცია ობიექტის ველებში პროცედურების (მეთოდების) საშუალებით. ოოპ-ში კომპიუტერული პროგრამები იქმნება სხვადასხვა ობიექტებით და ამ ობიექტების ერთმანეთთან ურთიერთქმედებით. ძალიან ბევრი განსხვავება არსებობს ოოპ ენებს შორის, თუმცა ყველაზე პოპულარული ენები კლასებზე დაფუძნებულია, რაც ნიშნავს რომ ობიექტი იქმნება კლასის მიხედვით, რაც ასევე განსაზღვრავს ობიექტის ტიპს.

ბევრი ფართოდ გავრცელებული პროგრამირების ენა (როგორიცაა C++, Object Pascal, Java, Python etc.) არის მრავალ-პარადიგმიანი , რომლებსაც ასევე აქვთ ოოპ-ს მხარდაჭერა სხვადასხვა დოზით. მნიშვნელოვანი ობიეტზე ორიენტირებული ენებია Java, C++, C#, Python, PHP, Ruby, Perl, Object Pascal, Objective-C, Dart, Swift, Scala, Common Lisp, და Smalltalk.

## იხილეთ აგრეთვე

* პროგრამირების პარადიგმა
# BRICS-ის IV სამიტი

**BRICS-ის IV სამიტი** შედგა 2012 წლის 28 — 29 მარტს ინდოეთის დედაქალაქ ნიუ-დელიში.

BRICS-ის 2012 წლის შემადგენლობა:

1. ბრაზილია — პრეზიდენტი დილმა რუსეფი,
2. რუსეთი — პრეზიდენტი დიმიტრი მედვედევი,
3. ინდოეთი — პრემიერ-მინისტრი მანმოჰან სინგჰი,
4. ჩინეთი — თავმჯდომარე ჰუ ძინტაო,
5. სარ — პრეზიდენტი ჯეიკობ ზუმა.

სამიტის თემა: „BRICS პარტნიორობა გლობალური სტაბილურობის, უსაფრთხოებისა და კეთილდღეობისთვის“.

შეხვედრა გლობალური ეკონომიკის პრობლემებს, ანტიკრიზისულ ღონისძიებებს, ასევე სირიისა და ირანის ირგვლივ არსებული სიტუაციის მოგვარების პრობლემას მიეძღვნა. მხარეებმა ასევე განიხილეს ერთობლივი განვითარების ბანკის შექმნის შესაძლებლობა და მათი საფონდო ბაზრების დაახლოების მექანიზმები. რუსეთის პრეზიდენტმა დიმიტრი მედვედევმა სამიტზე ისაუბრა BRICS-ის სტრატეგიული მიზნის ხედვაზე. ეს, რუსეთის ლიდერის თქმით, არის "BRICS-ის ეტაპობრივი ტრანსფორმაცია მსოფლიო ეკონომიკისა და პოლიტიკის ყველაზე მნიშვნელოვან საკითხებზე ურთიერთქმედების სრულფასოვან მექანიზმად". ახალი განვითარების ბანკის შექმნის იდეა, უპირველეს ყოვლისა, ნიშნავს ევროსა და დოლარის ეტაპობრივ უარყოფას ქვეყნებს შორის ანგარიშსწორებაში და ითვალისწინებს ეროვნული ვალუტების გამყარების პროცესს. BRICS-ის ქვეყნების ლიდერებმა თავიანთ ფინანსთა მინისტრებს დაავალეს ამ ინიციატივის მიზანშეწონილობისა და სიცოცხლისუნარიანობის შესწავლა. შეიქმნება ერთობლივი სამუშაო ჯგუფი და პრეზიდენტები მოხსენებას სამხრეთ აფრიკაში მომავალ სამიტზე მიიღებენ. სამიტის შედეგად ხელი მოეწერა ერთობლივ დეკლარაციას და სამოქმედო გეგმასაც.

## რესურსები ინტერნეტში

* История БРИКС

## სქოლიო
# პრატიხარები

კანაუჯის სამკუთხედი – პრატიხარები, რაშტრაკუტები, პალა
**პრატიხარები** — ინდური დინასტია, რომელიც ჩრდილოეთ ინდოეთის დიდ ნაწილს მართავდა VI–XI ს.ს. მათ სამეფოს გუჯარა-პრატიხარა ეწოდებოდა.

თავისი განვითარების უმაღლეს საფეხურზე (დაახ. 836—910 წ.წ.) პრატიხარების სამეფო იკავებდა თითქმის გუპტას იმპერიის ხელა ტერიტორიას. გადმოცემის თანახმად, პრატიხარები მიეკუთვნებოდნენ რაჯპუტთა კლანს, რომელიც აბუს მთაზე სამსხვერპლო ცეცხლიდან წარმოიშვა.

პრატიხარების დედაქალაქი იყო ქალაქი კანაუჯი. გუჯარა–პრატიხარას მმართველებმა X საუკუნიდან მიიღეს არიავარტას მაჰარაჯადჰირაჯას ტიტული, რაც ჩრდილოეთ ინდოეთის მმართველს ნიშნავს.

## ეტიმოლოგია

პრატიხარი ნიშნავს „დამცველს“. ეს იყო გუჯარა–პრატიხარას მმართველთა თვითდასახელება. ის წარმოშობილია ბუდისტური ტერმიდან „პრატიხარია“, რომელიც გამოიყენება მრავალ ბუდისტურ სუტრაში, როგორც არიავარტას დამცველის ტიტული. პრატიხარები თვლიდნენ თავიანთ თავს მითური გმირის ლაქშმანის შთამომავლებად, რომელიც ასრულებდა თავისი უფროსი ძმის, რამას მცველის (პრატიხარის) მოვალეობას. ამით ისინი ტრადიციული ინდუსური შეხედულებით ხდებოდნენ მზის დინასტიის მეფეები.

1966 წელს გამოქვეყნებულ ერთ–ერთ წიგნში საუბარია იმაზე, რომ ამ დინასტიის მმართველები იყვნენ ცნობილი, როგორც პრატიხარები, რადგან ისინი იცავდნენ ჩრდილო–დასავლეთ ინდოეთის საზღვრებს უცხოელი დამპყრობლებისაგან.

## მმართველები

* დადა I-II-III (სამი მმართველი) 650-750
* ნაგაბჰატა I 750-780
* ბაცარაჯა 780-800
* ნაგაბჰატა II 800-833
* რამაბჰადრა 833-836
* მიჰრა ბჰოჯა I 836-890
* მაჰენდრაპალა I 890-910
* ბჰოჯ II 890-910
* მაჰიპალა I 913-944
* მაჰენდრაპალა II 944-948
* დევპალა 948-954
* ვინაიაკპალა 954-955
* მაჰიპალა II 955-956
* ვიჯაიაპალა II 956-960
* რაჯაპალა 960-1018
* ტრილოჩანაპალა 1018-1027
* ჯასაპალა (იაშპალა) 1024-1036
# დიდ მოგოლთა იმპერატორების სია

აქ წარმოდგენილია დიდ მოგოლთა იმპერატორების სია 1526–1858 წლებში.

* ბაბური - 1526–1530
* ჰუმაიონი - 1530–1556
* აქბარ I -1556–1605
* ჯაჰანგირი -1605–1627
* შაჰრიარი - 1627–1628 (**დე-ფაქტო**)
* შაჰ-ჯაჰანი - 1627–1658
* აურანგზები -1658–1707
* მუჰამად აზამ-შაჰი -1707
* ბაჰადურ-შაჰ I - 1707–1712
* ჯაჰანდარ-შაჰი - 1712–1713
* ფარუხსიარი - 1713–1719
* რაფი უდ-დარაჯათი - 1719
* შაჰ-ჯაჰან II - 1719
* მუჰამად-შაჰი - 1719–1748
* აჰმად-შაჰ ბაჰადური - 1748–1754
* ალამგირ II - 1754–1759
* შაჰ-ჯაჰან III - 1759–1760
* შაჰ-ალამ II - 1759–1806
* შაჰ-ჯაჰან IV - 1784
* აქბარ II - 1806–1837
* ბაჰადურ-შაჰ II - 1837–1858

## ლიტერატურა

* დიდი სამაგიდო ენციკლოპედია
# დელის მეტროპოლიტენი

დელის მეტრო
დელის მეტროსსქემა
**დელის მეტროპოლიტენი** (ჰინდი दिल्ली मेट्रो) — ჩქაროსნული მიწისქვეშა ტრანსპორტის სისტემა ინდოეთის დედაქალაქ დელიში. დელის მეტროპოლიტენი 2002 წლის 24 დეკემბერს გაიხსნა. მეტროსისტემა ქვეყანაში მეორეა კალკუტას მეტროპოლიტენის შემდეგ. დელის მეტროპოლიტენს აქვს როგორც მიწისზედა, ასევე მიწისქვეშა ხაზები.

დელის მეტროს არაერთი ჯილდო აქვს მიღებული საერთაშორისო ორგანიზაციებისგან, მათ შორის, გაეროსგან გარესამყაროსთან კეთილმეგობრული თანაარსებობის გამო თავისი კონსტრუქციის წყალობით.

## ისტორია

დელის მეტროს შექმნის კონცეფცია პირველად 1960 წელს ჩამოყალიბდა Delhi Master Plan-ის მიერ, ხოლო ჩარჩო-დოკუმენტი მეტროს აშენების თაობაზე 1978 წელს გაფორმდა მეტროსა და რკინიგზის სამშენებლო კომპანიაში.

ამის მიუხედავად, მეტროს ასაშენებლად უშუალო სამუშაოები 1995 წლის 5 მარტსღა დაიწყო, როდესაც DMRC დაფუძნდა.

საკონსტრუქციო სამუშაოები 1998 წელს დაიწყო. 2000 წელს უთანხმოებაც კი წარმოიქმნა; რკინიგზის მინისტრმა DMRC-ის მიერ შემოთავაზებულ ლიანდაგზე უარი განაცხადა და საერთაშორისოდ აღიარებული ლიანდაგების დაგება მოინდომა. ამან ლიანდაგების გაყვანა ცოტათი შეაფერხა. პირველი ხაზი 2002 წლის 24 დეკემბერს შევიდა ექსპლუატაციაში.

## ხაზები

| ხაზის სახელწოდება | ნომერი | მარშრუტი | სიგრძე (კმ) | სადგურების ნომრები | მოძრავი შეადგენლობა |
| --- | --- | --- | --- | --- | --- |
| ● **წითელი ხაზი** | 1 | Dilshad Garden – Rithala | 25.15 | 21 | 23 (21) მატარებელი |
| ● **ყვითელი ხაზი** | 2 | Jahangirpuri – Central Secretariat | 17.36 | 15 | 13 (12) მატარებელი |
| ● **ლურჯი ხაზი** | 3 | Indraprastha – Dwarka-ს სექტორი 9 | 32.10 | 31 | 24 (27) მატარებელი |

**საერთო სიგრძე = 74.5 კმ**

## ინდოეთის მეტროპოლიტენების სია

* აჰმადაბადის მეტროპოლიტენი
* ბანგალორის მეტროპოლიტენი
* გურგაონის მეტროპოლიტენი
* დელის მეტროპოლიტენი
* კალკუტის მეტროპოლიტენი
* კოჩის მეტროპოლიტენი
* ლაქნაუს მეტროპოლიტენი
* მუმბაის მეტროპოლიტენი
* ნოიდის მეტროპოლიტენი
* ჩენაის მეტროპოლიტენი
* ჯაიპურის მეტროპოლიტენი
* ჰაიდარაბადის მეტროპოლიტენი

## იხილეთ აგრეთვე

* მეტროპოლიტენების სია

## რესურსები ინტერნეტში

* Delhi Metro Train Discussion
* დელის მეტროპოლიტენის ოფიციალური საიტი (DMRC)
* Indian Express - color coding on Delhi Metro
* Let horse sense prevail დაარქივებული 2003-11-23 საიტზე Wayback Machine.  - Why we should choose Standard Gauge over Broad for the Delhi Metro
* Trenchless Digging - Article in the Tribune (Chandigarh) by D. S. Dhillon. Dated Thursday, January 29, 2004

## სქოლიო
# ჰამილტონი (ონტარიო)

| ქალაქი |
| --- |
| ჰამილტონი Hamilton |
|  ჰამილტონი |
|

|  |  |
| --- | --- |
| დროშა | გერბი |
|  |  |

 |
| ქვეყანა |  კანადა |
| პროვინცია |
ონტარიოონტარიო |
| კოორდინატები | ﻿ / ﻿ |
| მმართველი | Andrea Horwath  |
| დაარსდა |
1846 |
| ფართობი |
1,138.1 კმ² |
| ცენტრის სიმაღლე |
75 მეტრი |
| ოფიციალური ენა | ინგლისური ენა |
| მოსახლეობა | 504,559 კაცი (2006) |
| სიმჭიდროვე |
451.6 კაცი/კმ² |
| აგლომერაცია |
647,634 |
| სასაათო სარტყელი |
UTC-5 |
| სატელეფონო კოდი |
418/581 |
| საფოსტო ინდექსი | L0R, L8E-L8W, L9A-L9C, L9G-L9H, L9K |
| ოფიციალური საიტი | hamilton.ca |
|
კანადა

ონტარიო |
| **ჰამილტონი** ვიკისაწყობში |

**ჰამილტონი** (ინგლ. Hamilton) — ინგლისურენოვანი ქალაქი კანადაში. ქალაქი მდებარეობს ონტარიოს შტატში. 2006 წლის აღწერის შედეგად დასახლებული პუნქტის მოსახლეობა შეადგენს 504,559 ადამიანს, ქალაქს მე-9 ადგილი უკავია მოსახლეობის მიხედვით კანადაში, ჰამილტონის აგლომერაციაში ცხოვრობს 647,634 ადამიანი. ჰამილტონის ფართობი შეადგენს 1,138.11 კმ²-ს.

ეს ქალაქი დაარსდა 1846 წლის 9 ივნისს, ქალაქს სახელი პოლიტიკოს ჯორჯ ჰამილტონის პატივსაცემად დაერქვა. 1812 წეს ამ ტერიტორიებზე იმართებოდა ომი ინგლისელებსა და ამერიკელებს შორის. ქალაქის სიახლოვეს მდებარეობს ონტარიოს ტბა. ჰამილტონის ყოველწლიური ნალექების რაოდენობა შეადგენს 126.1 მმ-ს, ქალაქის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებერვალი.

## დაძმობილებული ქალაქები

* აშშ, პიტსბურგი
* აშშ, ფლინტი
* იაპონია, ფუკუიამა
* ჩინეთი, მაანშანი, ანჰოი
* ინდოეთი, მანგალორი
* მექსიკა, მონტერეი
* იტალია, რაკალმუდო
* აშშ, სარასოტა
* კანადა, შავინიგენი
* იტალია, ვალე პელიგნე

## კლიმატი

| **წლიური ამინდი — ჰამილტონი** |
| --- |
| თვე | იან | თებ | მარ | აპრ | მაი | ივნ | ივლ | აგვ | სექ | ოქტ | ნოე | დეკ | წელი
  |
| რეკორდ. მაღალი °C (°F) | 14.5 (58) | 16.7 (62) | 25.0 (77) | 31.0 (88) | 35.0 (95) | 36.5 (98) | 38.8 (102) | 37.8 (100) | 37.8 (100) | 32.2 (90) | 26.2 (79) | 21.2 (70) | 38,8 (102)
  |
| საშუალო მაღალი °C (°F) | -1.1 (30) | -0.4 (31) | 4.6 (40) | 11.5 (53) | 18.5 (65) | 24.1 (75) | 27.3 (81) | 25.9 (79) | 21.3 (70) | 14.4 (58) | 7.7 (46) | 1.8 (35) | 13,0 (55)
  |
| საშუალო დღიური °C (°F) |  |  |  |  |  |  |  |  |  |  |  |  |
| საშუალო დაბალი °C (°F) | -8.8 (16) | -8.3 (17) | -3.6 (26) | 3.2 (38) | 8.0 (46) | 13.4 (56) | 16.6 (62) | 15.9 (61) | 11.6 (53) | 5.6 (42) | 0.6 (33) | -5.0 (23) | 4,0 (39)
  |
| რეკორდ. დაბალი °C (°F) | -28.3 (-19) | -26.2 (-15) | -21.7 (-7) | -12.2 (10) | -2.0 (28) | 2.2 (36) | 7.2 (45) | 3.6 (38) | -0.7 (31) | -6.1 (21) | -14.4 (6) | -25.7 (-14) | −28,3 (−19)
  |
| ნალექი მმ (დუიმი) | 62.9 (2.5) | 55.7 (2.2) | 73.4 (2.9) | 73.3 (2.9) | 81.8 (3.2) | 71.6 (2.8) | 74.9 (2.9) | 84.6 (3.3) | 84.9 (3.3) | 72.4 (2.9) | 81.0 (3.2) | 78.1 (3.1) | 894,6 (35,2)
  |
| *წყარო: 2009-08-03* |

## სქოლიო